Lo-Renz-O/malagasy-sentence huggingface dataset:
Tsy misy mafy tsy laitry ny zoto , hoy ny fitenenana malagasy, na eo aza anefa izany dia tsy hihambo ho nahavita tena samirery tamin’ny fanatanterahana izao asa izao izahay. Izao tokoa mantsy no tontosa dia noho ny fanampiana niseho tamin’ny endrika maro samihafa, nasehonareo tamin’ny fihetsika feno fitiavana izany ka tsy hainay ny tsy hisaotra anareo. Tsongaina manokana amin’izany ramatoa razanabahiny victorine nanaiky ho filoha mpitarika izao fanohanana ny asa fikarohana izao na dia eo aza ireo adidy sy andraikitra maro be izay sahaninao. Hambinin-java-manasatra anie ianao, ho mamy tian’ny vola, ho mangidy lavitry ny faty ary hifanantitra amin’ny taranaka fara aman-dimby. Isaorana eto koa ianao andriamatoa rakotoarisoa victor james izay nanaiky am- pitiavana ny fitsarana ny asanay ary nanao teny tsy nisorona mba hoentina manatsara izany. Hikapa hahita ny tonony anie ianao ary handidy hahita ny vaniny. Ho lava andro iainana ary hahavita be hatrany amin’ny fanasoavana ny taranaka malagasy. Eto koa dia ankasitrahana indrindra ny asanao ramatoa ratiaray malalatiana suzette tamin’ny fitarihana izao asa izao. Tsapanay tokoa ny fitiavana sy ny finiavana nasehonao anay. Tsy nitarika fotsiny ianao fa nisahirana nihevitra niaraka taminay ny hanatsarana hatrany ny asa fikarohana nataonay. Tsy nitandro hasasarana mihitsy ianao nanoro sy nitari-dalana anay tamin’izany. Sitraka sy telina, tompoko, ny nataonao, koa ny teny miloaka avy ao am-po dia ny fisaorana mitafotafo sy ny firariantsoa ho anao ho salama lalandava ka hahatratra ny ela indrindra. Tsy hadinoina ihany koa ny talen’ny ecole normale superieure sy ny mpampianatra rehetra eto amin’ny sekoly indrindra ny ao amin’ny sampana teny sy riba malagasy, izay namolavola sy nanabe anay ho tonga amin’izao famaranana izao. Hotahiana amin’izay atao rehetra anie ianareo ary hahefa be amin’ny adidy izay sahaninareo. Tolorana fisaorana ihany koa ny mpiara-mianatra aminay, dia ny andiany fanilo, ny namana sy tapaka, ny havana aman-tsakaiza nanampy sy nanoro hevitra tamin’ny fanatontosana ny asa. Sitraka enti-matory ny nataonareo ka hovaliana raha mahatsiaro. Maneho fisaorana mitafotafo ny ray aman-dreny, ny iray tam-po nankahery teo am- panatanterahana ny asa ary tsy nahalala vizana tamin’ny fanohanan anay teo amin’ny lafiny
Njara rehefa tsy hitako ato amin’ireto taratasy ireto ny zavatra tadiaviko dia tsy hitako intsony hoa aiza no tokony hisy azy mikirakira taratasy njara toa hoatry ny taratasin’i baozara manokana daholo ary ireto ko; kopiany, taratasim-panafody sy carnet nisafoany fony izy mbola bevohoka, voatahiry ato daholo. Taratasy rehetra nanaovany traitement tamin’izy tsy niteraka sy nitady zaza. Mmm ary inona ty carnet maintimainty mifatotra mitokana ity? Andraso eo manokatra carnet. Njara toa mbola carnet nisafoany ity. Sa inona? Mamaky soratra. Baozava 29 taona enin-taona nivadiana tsy niteraka. Maniry zaza. Vonona hanao voady ? Gagagaga vadiny rainiera 35 taona mipetraka ao miakora lot inona koa ’ty e? ! Ramatoa rangory fanafody sotroina. Androany alatsinainy faha. Mihotra talata misasak’alina. Intelo misesy! Gaga alakamisy voady. Santa-drà! Njara fa inona daholo izany? Ary iza ity rtoa rangory reninjaza ? Fa reninjaza iza koa no hanotra misasakalina talata, dia toa misy hoe voady, santa-drà. Santa-dra! ? Inona izany? Zendana, lasa saina mam adika carnet. Njara baozara kibo 3 volana voady 1 kibo 6 volana voady 2 santa-drà kibo 8 volana. Voady tsy vita dia misy soratra hafa ato nosoratan’i rainiera ty baozara narary nentina dokotera androany. Njara ary inona ity taratasy mihidy ato anaty valopy ity indray? Manokatra taratasy.
Ekena fa misy ny fanomezana lanja ny mpikambana ataon’ny cecam ho azy ireo rehefa amin’ny fifidianana kanefa tsy ampy izany. Tsara raha hajaina ny fotoana ifanomezana amin’ireo mpikambana toy ny amin’ny fivoriam-be na amin’ny fotoana tokony hakany ny vola hosamboriny. Miteraka fahasorenana ho an’ireo mpikambana mantsy io fahadisoam-potoana io, satria dia ny fotoana tokony hanaovany ny asa aman-draharahany dia very fotsiny sady ny toerana misy ny biraon’ny cecam koa lavitry ny toeram-ponenany. Ankoatra izay dia tsara raha omena fankasitrahana ireo mpikambana mazoto manao ny asa atolotry ny cecam azy sady nahita tombon-tsoa. 2.2.2- ny fanatsarana ny tekinika ampiasaina
Manambara eto ny mpamoron-kira, fa misy fahoriana mafy tokoa mianjady aminy. Maneho izany ny voambolana ampiasainy mitambesatra ; mafaitra ; mangidy ; tsy maintsy zakaina anefa izany, na dia tsy tiana aza, satria izay no lahatra voatendry. Koa ny fasana izay tsy andrenesan’ny nofo fangirifiriana intsony no hany azo iantorahana.
Ho an’ny mpandraharaha sy ny mpampianatra, dia azo fintinina ho toy izao ny fifampifehezana ifampitondran’izy ireo milaza mialoha raha sendra misy tsy fahafahana miasa. Tsy azo atao koa ny fitondran-tena tsy mendrika, toy ny fitafiana tsy maotina, ny fandraisana zava-mahadomelina mandritra ny fotoana iasana. Tsy azo atao ny mikasi-tanana, fa ny manasazy ny mpianatra, araka izay sazy mifanaraka amin’ny fahadisoana nataony no hampiharina. Tsy azo atao ny miteny ratsy ny mpianatra. Raha misy moa ny mihoa-pefy, dia amin’ny fivoriam- ben’ny mpampianatra no andraisana fanapahan-kevitra amin’izany.
Fivelomana mirakitra kolontsaina ny fanaovana koba, tena anisan’ny kolontsaina sady sakafo no foto- pivelomana. Nohatevenina izany tamin’ny fanofanana nomen’ny prosperer momba ny fahaiza-mitantana sy ny fikajiana ny kalitao. Efa nanao toy izany koa ny psdr tany aloha. Izany hoe, mpiompy sy mpanao landy ary mivarotra izany; mpamboly tongolo sy mpandrafitra fanaka. Ireo fiveloman’ny mponina ireo, misy ifandraisany amin’ny kolontsaina sy ny fomba amam-panao any an-toerana. Ny koba avy any talata, iray amin’ireo voandalana hoentin’ny malagasy maro mankany ivelany, ankoatra ny asa tanana, hanamarihana ny mampiavaka antsika malagasy sy hahatsiarovana ny tanindrazana , hoy rafily.
Ny teny mpampiankin-kevitra no entina mampifandray fehezanteny roa na fehezan- kevitra roa mifameno na mifandray na mifanohitra. Amin’ny momba ny an- am- , araka ny , fa, fony, isaky ny, izay, ka, kanjo, kanefa-nefa-anefa, mandritra ny, matoa, mba, ndrao, noho ny, nony, rehefa, saingy, satria, sao, fa tsy tsy fa. Ohatra 1 tsy azo didina hiaro ny satam-panjakana sy hanohana ny olona eo amin’ny fitondrana aho, fa miankina amin’ny safidiko izany, satria ny fiovan’ireo, na ho isan-kerinandro aza, tsy misakana ny fireneko tsy ho vanona. Eny fomban’ireo mitana ny fahefana ny mampino ny vahoaka, noho ny hafetseny sy ny faniriany hitoetra eo amin’io toerana io mandrakizay, fa raha lasa izy ka soloan’ny hafa dia ho levona ny tanindrazana. Saingy tetika fandrendreham-bahoaka toy ny ronono an-tavy rehetra ihany ireny. E. D. Andriamalala, ny fanagasiana, tak.4 ohatra 2 tsy ny tsi-filana fanampiana avy any an-kafa no fahaleovan-tena ara-toe-karena, fa ny fijoroan’izany toe-karena izany hahavita tena amin’ny vokatry ny taniny. Andriamalala, ny fanagasiana, tak.39
Feom-baliha maty dimy no hibitsika amintsika, ’zao tantara mahonena vita soratra nadika; hoventesiny hatrany itony tany mpiova bika tanin-tsento be mpanimba, tsy ilaozan’ny tomika taona maro izay no lasa hoy ranivo mitalaho mbola bitika sy kely, mbola zaza mantsy aho mbola lisy vao namony, vao nalefolefo taho, vao nanomboka ho maitso, vao namorona sampaho
Fonksionera vazaha 1 mr gauthier voateninao ratsimamanga, io aloha dia tena mety ny momba izay ho faharoa no ’ndeha jerena vetivety ; rasanjy ve ? Hoy ianao, sa ho rainandriamampandry ? Rasanjy aloha dia tanalahy ! Izay mahery no hombany ; ary rainandriamampandry, ministry ny atitany, aoka ho tsorina avy hatrany fa mpisakaiza izahay lehilahy ambony saina, tena kinga sy mahay ka. , tsy mba azo hoe tambazana, fatratra mpanaja tena sy mpandala tanindrazana. Olomangan’ity nosy ary tena tsara toetra, nampiasa ny fahaizany sy ny heriny rehetra hiarovany ny taniny. Nefa dia nekeny ho anjara ny naharesen’i la frantsa an’i madagasikara azoko itokisana izy, ingahy bourde koa mahalala.
Ahoana ny fomba hifanarahako aminy? Hoy rahary vao mainka ketraka. Tsy hanaiky hifampiraharaha amiko mihitsy ry zareo, na dia handady manana ny rariny eo anatrehany aza aho. Ny hampigadra ahy sy hamotika ny fiainako no tena tanjony misy tolo-kevitra azo atao ihany raha tianao, hoy ilay zandary. Kanefa aoka mba ho tsiambaratelontsika ilay izy mba tsy haha-voasingotsingotra ahy! -lazao fa vonona ny hanatanteraka azy aho raha mbola azoko atao, hoy rahary izao àry, hoy ilay zandary. Fantatrao fa ny alika jamban’ny taolana ary ny olona jamban’ny vola. Raha tampenanao vola ny mason’ny zandary ato, dia ho hainy ny mandravona an’io raharaha io mba tsy hisy tohiny intsony tsy maninona raha izay no hahafaka ahy amin’izao hetraketraky ny hafa izao, hoy rahary kanefa tsy hafeniko anao fa vola bebe ihany vao hahavitana an’izany, hoy ilay zandary. Indrindra fa ny ho an’ny lehibenay tsy maninona fa haloako na hoatrinona na hoatrinona, hoy rahary raha izany àry ny teninao, hoy ilay zandary, dia hiresaka amin’ny lehibeko aho. Ny harivan’iny ihany dia nampiantsoan’ilay lehiben’ny zandary rahary. Niresaka nitokana tao amin’ny biraony izy ireo, ary resa-bola no natao tao. Tsy niady varotra tamin’izay notakiany rahary satria izay ihany no lalan-tokana hahafahany amin’izao manjo azy izao. Rehefa afaka eo koa izy dia mba afaka hanavotra an’i bema! Tsy natory tao amin’ny violon rahary, fa nomena trano hafa mitokana mihitsy. Ny ampitso dia niresaka tamin’i mavo ilay lehiben’ny zandary. Asa izay zavatra nambarany tao, fa nanaiky nanatsoaka ny fitoriany an-drahary i mavo. Avotra ihany rahary! Faly loatra izy ka mbola nanome vola amboniny noho izay notakian’ireo zandary taminy aza. Dia niravona teo iny raharaha iny. Izay hanavotana an’i bema sisa no masaka tao an- tsain-drahary tsy maintsy ho avotra i bema, hoy izy, na hoatrinona na hoatrinona no sandany. Na hivarotako ny fananako sasany aza, tsy mampaninona ahy! Nanao araka izay azony natao tokoa rahary. Nikararàna ny vola nomena tetsy sy teroa mba hanavotana an’i bema. Maro ireo nanararaotra azy, ary nisy tamin’ireny olona notsolorany vola ireny aza no tsy nanao na inona na inona akory fa namitaka azy tamin’ny resaka tsara lahatra sy fampanantenana poak’aty fotsiny. Tsy nampaninona an-drahary anefa izany, fa azy sy andriamanitra ny momba an’izany, hoy izy. Hitohy
Jeannette ramiarintsoa koa ao amin’ny st 15143, dia mitantara ny hatezerana sy ny alahelon’ireto mpivady niteraka maro kanefa ilay lahimatoany, izay andry niankinan’izy ireo, dia tsy mba nahafoy vodiakoho ho azy ireo akory. Tezitra noho izany izy mivady ka nanapa-kevitra hanary any anaty rano ny vola iray siny, izay notehiriziny mba ho lovan-janany any aoriana. Mananatra ny zanaka mba hanaja ny masoandro amam-bolany ny mpanoratra. Hoy ny hafatra napetrany eo am-pamaranana ny tantara andl 25 32 ry tovolahy sy tovovavy , havana izay antenain’ny ray aman-dreny ho andry iankinana sy andriana amorom-patana. Ny hajan-dray aman-dreny nentin-drazana sy ny fitiavana azy, izay heverintsika ho tsy dia mampaninona, tsarovy fa zava-dehibe eo anatrehany ireny ka milentika ao an-dohany ny havesan’izany. Tsy ny hatsaran’ny hanina indraim-bava, tsy ny tsy fananana vola hividianana, fa fitiavana feno haja no tadiaviny amin-janaka. Ka na lavitra, na akaiky dia mangetaheta ny vodin’ilay masira ny ray aman-dreny.
Azo isintonan-kevitra sy fanabeazana sahady izany maha olon-tokana ny mpandray anjara fototra izany tsy mizarazara ny sain’ny mpamaky fa mifantoka tanteraka amin’ny fiainan’io mpandray anjara fototra io. Miainga amin’ny toetra amam- pihetsiny no isintonan’ny mpamaky lesona mba hamakivakiany ny fiainany. Raha nitondra vokatra tsara ho an’ilay mpandray anjara fototra ny toetra sy fanao nitondrany ny fiainany, dia olona faka tahaka tokoa izy, fitaratra tsara. Raha ny mifanohitra amin’izany kosa no miseho, dia lesona ho an’ny mpamaky izay hitany tao amin’ny boky ka hitandremany amin’ny fiatrehana ny fiainany.
Ho fanalàna hamomamo tena misy fa tsy angano!59 aminy izany, tsy ny tompon’ireny toerana ireny ihany no manimba ny tanora, fa ny mpitondra izay toa miray tsikombakomba aminy. Toa tsy ao an-tsain’ny mpitondra akory fa ny hoavin’ny fireneny mihitsy anie no avelany ho potika. Ary raha izany no mitohy, hoy izy, dia zary ho nofinofy ihany ny hahatafarina an’i madagasikara. Hoy izy mamarana io tononkalo io raha izao no tsy fongorina ny firenena no lomorina
La poésie moderne est libérée de la contrainte des formes anciennes. Elle s’est donnée d’autres lois qui sont souples. Mais, aujourd’hui comme hier, le poète a recours aux sonorités et aux rythmes pour structurer son texte et utilise toujours le langage de façon décalée par rapport à la norme habituelle de la langue. Mais la liberté totale qui caractérise la poésie moderne se caractérise dans le texte du hain-teny par le recours à un provincialisme, à un vocabulaire du terroir que le traducteur jean paulhan place à côté du texte qui est français. Comme dans ce vers l’ombre même de son lamba est parfumée et bien plus le lamba qu’elle revêt hain-teny 9, vers 3
Tovana laharana 8 santionan’ny didim-panjakana laharana faha 2011-248 section 5 formation de technicien supérieur spécialisé article 31 un technicien supérieur spécialisé est capable de diriger une entreprise de production, de service ou de formation, d’analyser avec discernement une situation ou un problème et de réaliser des travaux selon les règles de l’art.
Ny lalàna nampiharina ny code pénal izay nanoloana ny code des 305 article ka izay mitady hanongam-panjakana dia novonoina ho faty. Marihina fa tamin’ny fotoan’andron’i galliéni no nisian’izany. Anisan’ireo niharan’izany fampijaliana izany ny vadin-draketamalala. Ohatra ary raketamalala kosa na mbola vao eo amin’ny faharoa amby telopolo taonany aza, dia zary mpitondra tena tsy fidiny fa itompokolahy ralaivao novinadiny dia anisan’ireo enimpolo lahy voaheloka tamin’ny fampandrian-tany maty notapahin-doha, ary nahantona tamin’ny hazo lava teo an- tsenan’ambatomanga nandritra ny iray volana ka nokikisan’ny goaika nihatra tamin’ny taolana. Rainibozimavo mpivaro-kena no mpanapa-doha tamin’izany. Tak16
Manasa vehivavy tomponandraikitra ny mpanomana ny fandaharana mba hifampizara ny mahasoa amin’ny vehivavy namana. Ankoatra io fandaharana iray io, dia eo ihany koa ny fandaharana zo sy adidy izay iandraiketan’i kami shan. Fandaharana natao hanabeazana ny rehetra mba ho olom-pirenena tompon’andraikitra araka ny filazan’ny mpanentana ny fandaharana.94 ? Ny radio feom-bahoaka na hoe r. F. B radio tsy miankina amin’ny fanjakana ny r. B. Sy ny r. A. Sivy taona nijoroana sy nanabeazana ny mponin’i fenoarivo ny r. Andriamatoa thierry joel rakotomanga no talen’ny r. Miezaka izy ireo manao izay hahatomombana ny asany amin’ny maha mpampialavoly, mpanabe, mpampahalala vaovao amin’ny mpiara-belona azy. ? Ny radiô forum analanjirofo na rfa radiô tsy miankina amin’ny fanjakana ny rfa. Mankalaza ny faha 16 taona niorenany izy io ankehitry saingy ny taona 2004 vao nahazo ny fankatoavana agréement tamin’ny fanjakana noho ny fahasarotan’ny fahazoana izany, araka ny nambaran’ny talen’ny rfa andriamatoa william.95 araka ny fanadihadiana, dia ny hira namelan-kafatra sy ny tantara no tena ankafizin’ny ankizy sy ny tanora lahy sy vavy. Amin’ny ankapobeny, dia tsy tia mihaino radio loatra izy ireo, satria amin’izy ireo dia be anatranatra sy lesona mitovy amin’ny any an-tsekoly ny ankabeazan’ny fandaharana ka vao mainka mandrera- tsaina fa tsy mampialavoly. 96
Molet l le bain royal à madagascar. Imprimerie luthérienne. Tananarive, 1956. P42 le dimanche était considéré comme fort puissant le jeudi exclu pour le travail de la terre, c’était un jour pour la sortie des princes, pour les inaugurations des maisons 76 lafy, ambohimanarina, tanambe 77 olon-tsy fantatra anarana nifampiresaka
Kisary 1 ny fiainam-pitiavan i navalona 23 kisary 2 ny fotoanan ny fitantarana ao amin ny navalona 29 kisary 3 ny faharetan ny toe-javatra tantaraina ao amin ny navalona 29 kisary 4 ny fivoaran ny tantara 32 kisary 5 ny fivoaran ny tantaran i navalona 32
Afaka mifampitaha amin’ny vehivavy vao efapolo taona raha ny bika aman’endrika 176 tsy ny mpandray anjara fototra ihany no tsara bika aman’endrika, fa eo ihany koa ny mpandray anjara mpanampy toa an’i mavo tovovavy azo lazaina ho notsiriritin’ireo tovolahy tao an-tanàna ihany i mavo. Tsy dia mena-mitaha amin’ny an’ny tovovavy hafa ny bika aman’endriny, na dia tsy azo lazaina ho fanaperana aza .177 maneho ny hatsaran’andriamanitra amin’olombelona ny hatsaran-tarehin’ireo mpandray anjara voalaza teo ambony ireo. Manaporofo izany ity teny voalaza ao amin’ny soratra masina ity ary andriamanitra niteny hoe andeha isika hanao olona mitovy endrika amintsika. Mifanahaka amintsika 178 izay no azo ambara mikasika ny endrika ivelany. Hirosoana manaraka ny fari- piainan’ireo mpandray anjara. B. Ny fari-piainana mizara telo ny mpandray anjara raha ny fari-piainany no anasokajiana azy ao ireo manan-katao, ao ireo antonontonony, ary misy ireo marefo ara-pivelomana. Ireo mpandray anjara manan-katao anisan’ny manan-karena ny ray aman-drenin’i vaomihary ao amin’ny analandolo. Toy izao ny fanehoan’i arikaomisa randria izany ny mponina ao amin’io tanàna io anefa dia mahantra ny ankamaroany, afa-tsy ny ray aman-drenin’i vaomihary, izay manana tany maromaro hampanofaina 179. Eo ihany koa ny fianakavian-drahary, izay nametraka lova be, na dia ripaka aza izany taty aoriana. Manaporofo izany ny tenin-drahary amin’ny rahavaviny manao hoe dia harianareo any avokoa izany ireo anjara lovanareo napetrak’i dada sy i neny .180 ny mpandray anjara antonintonony tafiditra amin’ity sokajy ity, ny fianakavian’i koly ao amin’ny kitroka. Kelikely karama ihany ny dadan’i koly, ka mahatonga ny ady teo amin’izy mivady. Toy izao no fitantaran’i koly azy nahoana no tsy ampy ny vola omenao ahy? Hoy ny fihiakany tsy mila an’ireo aho! Hoy i neny nivazavaza mafy 181.
Mba hialana amin’ny hevi-diso sy hampitombina tsara ny firehan-kevitry ny maro mikasika ny fomba sy ny finoana nentin-drazana indrindra eo amin’ny fanandroana mahakasika ny trano honenana dia heverinay fa manana ny anjara biriky amin’izany ity asa fikarohana ity. Noho izy mampahafantatra antsika fa mbola betsaka ny malagasy no manaraka ny finoana sy ny fomba nentin-drazana, ary tena mandala izany; manatevina ny fahalalana mikasika ny finoana sy ny fomba nentin-drazana. Manabe voa ny asa fikarohana mikasika ny antrôpôlôjia ara-pivavahana, dia ny lafiny fanandroana mahakasika ny trano sy ny zavatra hafa hita ao amin’ny kaominina ambanivohitra ambohitrandriamanitra. Iv ny haitsikera nampiasaina
Soameva hay? ! Liza fa zao no lazaiko an-dry a! Lazao an izay tompon andraikitra mandray an-dry ny olana rehetra iainan-dry miaraka amin i bazy! Ireny r ikala ilay mpandrandrana tsy anafenana loha sola ! Soameva eny e! Kanefa sao mahakamo akia? Liza ny inona e? Ry zareo ao no hanoro lalana an-dry hialan-dry amin io zioga ampitondrain i bazy an-dry io! Soameva eny ary e! Fa ilay notantaraiko an-dry farany iny kosa aloha tsy ho lazaiko any ka! Liza ilay hoe in-dry naolany ve? Soameva aiza kosa akia no dia hoe naolany a? Liza fa inona no andikan-dry an izany hoe manery olona iray , hanao firaisana ara-nofo tsy amin ny sitrapony , an? Soameva sssut! Mba moramora akia sao misy maheno eo izany ka! Liza aleo afa-baraka any e! Olona ohatran ireny angaha mahalala menatra izany e!
Raha fintinina izay voalaza rehetra momba ny fitondran-tsekoly sy ny fampianarana ao amin’ny sekoly akanin’ny marenina izay, dia tsapa ho tsy mitandro hasasarana ny tompon’andraikitra sy ny mpanabe rehetra ao amin’ny sekoly amin’ny fanabeazana ny mpianatra marenina. Milofo fatratra amin’ny fitadiavana ny fomba rehetra mba hanomezana ny tsara indrindra ho an’ny mpianatra. Natao izany mba hahatonga ny mpianatra ho olom- banona sady hanatraran’izy ireo ny tanjona ho amin’ny fahaleovan-tenany amin’ny ho avin’ny fiainany mba tsy ho enta-mavesatra eo amin’ny fianakaviany sy ny fiarahamonina ary ny firenena izy ireo.
Ato amin’ny 58 dia raisina tahaka ny olona efa tsy vahiny amin’ny mpiteny ny olon-tiana. Ny teny hoe gea no manambara izany. Ary tsy ny mpiteny no maneho ny fitiavany voalohany fa izy indray no karazany manome baiko amin’ilay olon-tiany ka ahafahany mamaly fitia azy. Ny endrika tiava zaho dia amin’ny filaza mandidy izay maniraka an’ilay vehivavy ho tia azy. Tsy sahy maneho ny fitiavany voalohany ilay
Ny bokin’ny ohabolana dia tafiditra ao amin’ ny testamenta taloha ao amin’ny baiboly. Misy toko31 ao aminy ary ny toerana ahitana azy dia eo anelanelan’ny bokin’ny salamo sy ny bokin’ ny mpitoriteny. Izany hoe boky faharoapolo ao amin’ny baiboly ary tafiditra ao amin’ireo boky dimy andalan-tononkira joba, salamo, ohabolana, mpitoriteny, tononkiran’ i solomona 32.
Chapitre iv la vie sociale dans le centre asa iv.1 démarches personnelles d’études iv.1.1 contact avec le personnel de l’asa le directeur est le premier responsable de l’asa, le contact auprès de lui a été prioritaire avant d’entreprendre toutes autres démarches. La première rencontre a été sous forme d’entretien. La présentation de la lettre d’introduction au directeur a été le premier pas tout en mettant en exergue la confiance mutuelle entre l’école et l’asa. En plus, la base de ce contact a été d’obtenir une collaboration étroite avec les différents responsables au sein de l’asa. C’est avec l’autorisation du directeur de l’asa que l’intervention auprès des familles d’antanety a été possible en accord avec les chefs de centre. C’est le premier responsable des familles sur le centre. Il s’est chargé de faciliter la relation avec le personnel et les intervenants aux centres. Il a collaboré pour la familiarisation avec chaque service. Il n’est pas resté à la conversation auprès du chef du centre. La présentation aux personnels des casa est essentielle pour créer un climat favorable et une collaboration. Le premier rencontre ou contact n’est pas à rater.
Zava misy ara-toe-karena 4.5.1 ny toeram-pamokarana mitsinjara ho roa mazava ny asam-pamokarana ao amin’ny kaominina ankaraobato hita aloha ny fambolem-bary , fary , ary katsaka misongadina ihany koa ny fiompiana omby amin’ny kijana malalaka sy lohasaha .